HFT รูดหนัก 14% เซ่นไตรมาส 2 กำไรวูบ 89% หลังรายได้ลด-ขาดทุนอัตราแลกเปลี่ยน
HFT รูดหนัก 14% เซ่นไตรมาส 2 กำไรวูบ 89% หลังรายได้ลด-ขาดทุนอัตราแลกเปลี่ยน ล่าสุดอยู่ที่ 3.36 บาท ลบ 0.54 บาท หรือ 13.85% มูลค่าซื้อขาย 19.19 ล้านบาท
HFT รูดหนัก 14% เซ่นไตรมาส 2 กำไรวูบ 89% หลังรายได้ลด-ขาดทุนอัตราแลกเปลี่ยน ล่าสุดอยู่ที่ 3.36 บาท ลบ 0.54 บาท หรือ 13.85% มูลค่าซื้อขาย 19.19 ล้านบาท
7 ส.ค. 2563

ผู้สื่อข่าวรายงานว่า ราคาหุ้น บริษัท ฮั้วฟง รับเบอร์ (ไทยแลนด์) จำกัด (มหาชน) หรือ HFT ล่าสุด ณ เวลา 11.22 น. อยู่ที่ 3.36 บาท ลบ 0.54 บาท หรือ 13.85% สูงสุดที่ 3.46 บาท ต่ำสุดที่ 3.32 บาท ด้วยมูลค่าซื้อขาย 19.19 ล้านบาท

ทั้งนี้ ราคาหุ้น HFT ปรับตัวลดลง หลังประกาศผลดำเนินงานงวดไตรมาส 2/63 มีกำไรสุทธิ 5.71 ล้านบาท ลดลงเมื่อเทียบกับช่วงเดียวกันของปีก่อนที่มีกำไรสุทธิ 50.32 ล้านบาท ดังนี้

พร้อมชี้แจงว่า กำไรสุทธิงวดไตรมาส 2/63 ลดลง 44.61 ล้านบาท คิดเป็น 88.65% จากไตรมาส 2/62 เกิดจากการแพร่ระบาดของโควิด-19 ได้ขยายวงกว้างขึ้นอย่างต่อเนื่อง ทำให้เกิดการจำกัดการขนส่งและการเดินทางทั้งในประเทศและต่างประเทศ ส่งผลให้ลูกค้าบางส่วนจำเป็นต้องชะลอการสั่งซื้อและการขนส่ง ทำให้รายได้ของบริษัท และบริษัทย่อยลดลง และขาดทุนจากอัตราแลกเปลี่ยน
โดยในไตรมาส 2/63 บริษัทฯมีรายได้จากการขาย 452.93 ล้าบาท ลดลง 27.58% จากไตรมาส 2/62 ที่มีรายได้จากการขาย 625.44 ล้านบาท และมีต้นทุนขายในไตรมาส 2/63 จำนวน 374.65 ล้านบาท ลดลง 27.60% จากไตรมาส 2/62 ที่มีต้นทุนขาย 517.47 ล้าบาท
ด้านกำไรขั้นต้นในไตรมาส 2/63 มีจำนวน 78.28 ล้านบาท ลดลง 27.50% จากไตรมาส 2/62 ที่มีกำไรขั้นต้น 107.97 ล้านบาท